Aktar kmieni din il-ġimgħa, raġel ta’ 30 sena ammetta li għamel it-telefonata Mara tressqet il-Qorti akkużata li kienet kompliċi fit-theddida falza ta’ bomba abbord vapur tal-Gozo Channel li fit-8 ta’ Mejju li għadda waqqfet is-servizz għal aktar minn tliet sigħat. Aktar kmieni din il-ġimgħa, raġel ta’ 30 sena ammetta li għamel it-telefonata għalkemm illum fil-Qorti ntqal li l-indikazzjonijiet huma li tqabbad jagħmel dan mill-akkużata bil-għan li din tevita smigħ fil-Qorti. L-akkużata, li għandha 34 sena u minn Tas-Sliema, tressqet akkużata li kienet kompliċi f’għadd ta’ reati, fosthom theddid, korruzzjoni u użu ħażin tal-mezzi tal-kommunikazzjoni. Hija wieġbet mhux ħatja tal-akkużi miġjuba kontriha. Id-difiża ma talbitx il-ħelsien mill-arrest bil-każ kompla għal xi ħin bil-bibien magħluqa sakemm instemgħet ix-xhieda ta’ psikologu. Il-mara ma ngħatax il-ħelsien mill-arrest u l-Qorti ordnat li jitqabbad psikjatra biex jeżamina lill-mara. Ir-raġel ingħata l-ħelsien mill-arrest u qed jistenna s-sentenza.